12. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ. 32138 της 26/30 Ιουν. 1979 (ΦΕΚ Β΄ 580) Περί καθορισμού ποσοστού ομαδικών απολύσεων προσωπικού, Β΄ εξαμήνου 1979, κατ’ αρθρ. 2 του Α.Ν. 99/67. Έχοντες υπ’ όψει: 1.Τας διατάξεις το άρθρ. 2 του Α.Ν. 99/67 «περί ελέγχου ομαδικών απολύσεων κλπ.», ως ετροποποιήθη και συνεπληρώθη υπό του Α.Ν. 173/67 και τοΝ.Δ. 206,74. 2.Την από 21 Ιουν. 1979 γνωμοδότησιν του παρ’ ημίν Ανωτάτου Συμβουλίου Εργασίας. 3.Τας υφισταμένας σήμερον συνθήκας εις την Ελληνικήν αγοράν εργασίας και το συμφέρον της Εθνικής Οικονομίας, αποφασίζομεν: Καθορίζομεν το ποσοστόν επί του εις την αρχήν εκάστου μηνός απασχολουμένου υπό των επιχερήσεων ή εκμεταλλεύσεων προσωπικού, πέραν του οποίου αι διενεργούμεναι υπ’ αυτών απολύσεις θεωρούνται ομαδικαί κατά την έννοια των διατάξεων του άρθρ. 2 παρ. 1 του Α.Ν. 99/67 εις 2% προκειμένου περί επιχειρήσεων ή εκμεταλλεύσεων  κοινής ωφελείας απασχολουσών πλείονας των 5.000 μισθωτούς και εις 4% προκειμένου περί των λοιπών επιχειρήσεων ή εκμεταλλεύσεων, συμπεριλαμβανομένων και των τοιούτων κοινής ωφελείας, των απασχολουμένων ολιγωτέρους των 5.000 μισθωτούς, δια το Β΄ εξάμηνον του έτους 1979.

[Source: greek_legal_code_raptarchis | Tokens: 1042]